"विरासत मे मिली जमीन को बेचना पूर्वजों के सम्मान को धूल मे मिलाने के समान है लोग उसपर हंसेंगे। और वैसे भी हम दोनों की बेटियां अभी छोटी हैं कल को वे बड़ी होंगी तब उनकी शादी के लिए ढेर सारे पैसों की आवश्यकता होगी पड़ेगी, मैं मानता हूं कि इसके लिए भी तुमने कुछ जरूर सोच रखा होगा परंतु तुम्हारे द्वारा इकट्ठा किया गया पैसा अगर उस वक्त कम पड़ गया, तब तुम क्या करोगे ? पैसों का इंतजाम कहां से करोगे ? किससे मांगने जाओगे कौन तुम्हारी मदद करेगा और जमीन बिक गई तो खाओगे क्या ? क्या बेटे के कलेक्टर बनने तक हवा पी कर जिओगे ? जो सबकुछ दांव पर लगाने चले हो मेरी मानो तो यह पागलपन मत करो । उन्हे अपना भविष्य संवारने के और भी कई मौके मिलेंगे मगर तुम जो करने जा रहे हो वह बिल्कुल भी सही नहीं है"